Asinas, d'os 5.200 chodigos que podió salvar a suya vida, nomás bells 200 en yeran d'orichen sefardita. A finals de noviembre de 1944, o gubierno espanyol, dimpués d'a cayida de Budapest a mans de l'Exercito Royo, li ordenó d'albandonar o puesto y tresladar-se ta Suiza. Giorgio Perlasca, un veterán italián d'a Guerra Civil Espanyola, ciudadán espanyol honorario, que heba estau aduyando a Sanz-Briz en as suyas fayenas de protección d'os chodigos, continó o suyo quefer fendo servir documentos d'identidat espanyols falsificaus por ell mesmo, en os que declaraba que yera o cónsul espanyol en Budapest. Perlasca aconsiguió que os chodigos "espanyols" seguisen a salvo dica que o 16 de chinero de 1945 os sovieticos dentroron en Budapest.